Diari Oficial de la Generalitat Valenciana


Sumari del DOGV 2747, del 14-05-1996 (1996/838194)

ORDRE de 4 de març de 1996, per la qual es concedeix denominació específica al Centre d'Educació Permanent d'Adults número 3 d'Elx.
-----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/04/(3)/dof/vci/html**

### Dades del document

Número de DOGV
:   2747

Data del DOGV
:   14-05-1996

Secció del DOGV
:   DISPOSICIONS GENERALS

Número del document
:   1996/838194


Data del document
:   04-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 4 de març de 1996, per la qual es concedeix denominació específica al Centre d'Educació Permanent d'Adults número 3 d'Elx.   
El Decret 39/1990, de 26 de febrer, va crear, entre altres, el Centre d'Educació Permanent d'Adults número 3 d'Elx, amb capacitat per a 200 llocs escolars en presència simultània i domicili provisional al carrer Camí del Gat, s/n. Aquest domicili va ser modificat posteriorment i el centre es va traslladar a un local, facilitat per l'Ajuntament d'Elx, ubicat a l'avinguda d'Alacant, número 82.  
Aquest centre es posà en funcionament en el curs escolar 1990/91, segons l'Ordre de 7 de maig de 1990.  
El claustre de professors i l'Associació d'Alumnes del Centre d'Educació Permanent número 3 d'Elx van proposar per a aquest les denominacions específiques «Mediterrani», «Antonio Pascual Ferrández» i «Misteri d'Elx».  
El Consell Escolar del Centre, en sessió celebrada el 20 de maig de 1994, va remetre aquestes tres propostes al Consell Escolar Municipal que, en sessió celebrada el 21 de desembre de 1994, va emetre un informe favorable sobre la denominació «Antonio Pascual Ferrández», fill predilecte d'Elx, escriptor i erudit, antic propietari de l'Hort del Gat, cedit al poble d'Elx a través de l'Ajuntament il·licità.  
Sobre aquesta proposta ha informat favorablement la Direcció Territorial d'Educació d'Alacant i s'ajusta al que estableix l'article 13 de la Llei Orgànica 8/1985, de 3 juliol, Reguladora del Dret a l'Educació.  
En virtut d'això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE  
S'atorga la denominació específica d'«Antonio Pascual Ferrández» al Centre d'Educació Permanent d'Adults número 3 d'Elx, codi 22004074, amb domicili provisional a l'avinguda d'Alacant, número 82, d'Elx.  
DISPOSICIó ADDICIONAL  
Aquesta disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Segona  
Contra aquesta ordre, que posa fi a la via administrativa, es podrà interposar recurs contenciós administratiu en el termini de dos mesos, comptadors des del dia de la publicació, davant la Sala Contenciosa Administrativa del Tribunal superior de Justícia de la Comunitat Valenciana. La interposició de l'esmentat recurs requerirà la comunicació prèvia a la Conselleria de Cultura, Educació i Ciència. Tot això de conformitat amb el que preveuen l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Comú.  
València, 4 de març de 1996  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI